"ԱԶԳ" ՕՐԱԹԵՐԹ - Հայաստանի եւ Լիբանանի միջեւ երեկ ստորագրվեցին երեք համաձայնագրեր, որից հետո երկու երկրների վարչապետներ Անդրանիկ Մարգարյանը եւ Ռաֆիկ Հարիրին պատասխանեցին հայ եւ լիբանանցի լրագրողների հարցերին։ Մասնավորապես, Հայաստանն ու Լիբանանը համաձայնագրեր ստորագրեցին 2004-2007 թթ. մշակույթի, կրթության, գյուղատնտեսության բնագավառներում համագործակցելու մասին, ինչպես նաեւ միջկառավարական հանձնաժողովի առաջին նիստի ամփոփիչ եզրակացությունը։ Ինչպես այս արարողությանը հաջորդած մամուլի ասուլիսի ժամանակ նշեց Ռաֆիկ Հարիրին, ներկայումս երկու երկրների միջեւ 20 համաձայնագրեր կան կնքված։